
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1692 


18 Νοεμβρίου 2003 


ΑΠΟΦΑΣΕΙ Σ 

Αριθ. 278236/9064 

Λεπτομέρειες εφαρμογής του προγράμματος της Εξισωτι- 
κής Αποζημίωσης του 5ου έτους της περιόδου 2000 - 
2006. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

1. Του άρθρου 22 παρ. 2 περίπτωση γ'του Ν. 992/79 (ΦΕΚ 
280/Α/79). 

2. Του Ν.Δ. 131/1974 «Περί παροχής οικονομικών ενισχύ¬ 
σεων στη γεωργική, κτηνοτροφική, δασική και αλιευτική πα¬ 
ραγωγή» όπως τροποποιήθηκε με τον Ν. 1409/86 και τον Ν. 
2512/97 (άρθρο 11). 

3. Του Π.Δ. 385/94 «Περί συμπλήρωσης και τροποποίησης 
των διατάξεων του Π.Δ. 402/88 «Οργανισμός Υπουργείου 
Γ εωργίας». 

4. Των άρθρων 13-29 Ν. 2637/98(ΦΕΚ 200 Α') «σύσταση 
ΟΠΕΚΕΠΕ» όπως τροποποιήθηκαν και συμπληρώθηκαν με 
το άρθρο 4 του Ν. 2732/99(ΦΕΚ 154 Α') και το άρθρο 24 του 
Ν. 2945/2001 (ΦΕΚ 223 Α'). 

5. Της 379286/2001 (ΦΕΚ 1102 Β') απόφασης του Υπουρ¬ 
γού Γεωργίας «περί εγκρίσεως του ΟΠΕΚΕΠΕ ως Οργανι¬ 
σμού Πληρωμής» όπως ισχύει. 

6. Της 394555/2000 (ΦΕΚ 1324 Β') κοινής υπουργικής από¬ 
φασης Υπουργών ΥΠΕΣΔΑ και Γεωργίας 

7. Της 227200/2002 (ΦΕΚ215 Β') απόφασηςτου Υπουργού 
Γ εωργίας «περί αρμοδιοτήτωντωνΔ/νσεωντου Υπουργείου 
Γ εωργίας μετά την κατάργηση της ΓΕ.ΔΙΔΑΓΕΠ». 

8. Της 389578/21.11.2000 κοινής απόφασης των Υπουρ¬ 
γών Οικονομικών και Γεωργίας «Κανονισμός διαδικασίας 
πληρωμών του ΟΠΕΚΕΠΕ-Ν.Π.Ι.Δ. των ενισχύσεων που βα¬ 
ρύνουν τον ΕΛΕΓΕΠ» όπως ισχύει. 

9. Του Καν. (ΕΚ) 1257/99 του Συμβουλίου για τη στήριξη 
της αγροτικής ανάπτυξης από το ΕΓΤΠΕ και για την τροπο¬ 
ποίηση και κατάργηση ορισμένων κανονισμών. 

10. Του Καν. (ΕΚ) 445/2002 της Επιτροπής για τη θέσπιση 
λεπτομερών κανόνων εφαρμογής του Καν. (ΕΚ) 1257/ 1999 
του Συμβουλίου για τη στήριξη της αγροτικής ανάπτυξης 
από το ΕΓΤΠΕ., ο οποίος αντικατέστησε τον Καν. 1750/99 
της Επιτροπής όπως έχει τροποποιηθεί. 

11. Του Καν. (ΕΚ) 1258/99 του Συμβουλίου «Περί χρημα¬ 
τοδότησης της Κοινής Γεωργικής Πολιτικής». 

12. Του Καν. 1663/95 της Επιτροπής «Περί εκκαθάρισης λο¬ 
γαριασμών» όπως τροποποιήθηκε με τον Καν. (ΕΚ) 2245/1999. 


13. Του Καν. (ΕΟΚ) 3508/92 του Συμβουλίου όπως τροπο¬ 
ποιήθηκε με τους Καν. 1593/2000 και 495/2001 για τη θέσπι¬ 
ση ενός ολοκληρωμένου συστήματος διαχείρισης και ελέγ¬ 
χου σχετικά με ορισμένα καθεστώτα κοινοτικών ενισχύσεων. 

14. Του Καν. (ΕΟΚ) 2419/2001 της Ευρωπαϊκής Επιτροπής 
για τις λεπτομέρειες εφαρμογής του ολοκληρωμένου συ¬ 
στήματος διαχείρισης και ελέγχου σχετικά με ορισμένα κα¬ 
θεστώτα κοινοτικών ενισχύσεων. 

15. Του Καν. (ΕΚ) 1259/1999τουΣυμβουλίουσχετικάμετη 
θέσπιση κοινών κανόνων για τα καθεστώτα άμεσης στήριξης 
στα πλαίσια της κοινής γεωργικής πολιτικής. 

16. Της 554/03 ΚΥΑ «Πρόγραμμα οικονομικών ενισχύσεων 
στις Ορεινές και Μειονεκτικές περιοχές του 5ου έτους της πε¬ 
ριόδου 2000-2006 σε εκτέλεση του μέτρου 2.1 του Εγγρά¬ 
φου Προγραμματισμού Αγροτικής Ανάπτυξης «2000-2006». 

17. Της απόφασης Ε.Ε. μεαριθμ. Ε. 2733/27.9.2000 με την 
οποία εγκρίθηκε το Σχέδιο Αγροτικής Ανάπτυξης - Τμήμα 
Εγγυήσεων 2000 -2006 ως Έγγραφο Προγραμματισμού 
Αγροτικής Ανάπτυξης. 

18. Της απόφασης ΕΕ Ε(2003) 3139/27.8.2003 η οποία 
τροποποιεί την αριθμ.2733/27.9.2000 απόφαση ΕΕ, αποφα¬ 
σίζουμε: 

ΚΕΦΑΛΑΙΟ Α' 

ΔΙΑΔΙΚΑΣΙΑ ΧΟΡΗΓΗΣΗΣ ΤΟΥ ΠΡΟΓΡΑΜΜΑΤΟΣ 
ΤΗΣ ΕΞΙΣΩΤΙΚΗΣ ΑΠΟΖΗΜΙΩΣΗΣ 

1. ΠΕΡΙΛΗΨΗ ΔΙΑΔΙΚΑΣΙΩΝ. 

• Υποβολή αιτήσεων 

• Έλεγχος αιτήσεων (πιστοποιητικά, δικαιολογητικά 
κ.λ.π.). 

• Μηχανογραφική καταγραφή αιτήσεων. 

• Έλεγχος με μηχανογραφικά στοιχεία ΟΣΔΕ. 

• Έκδοση μηχανογραφικού δείγματος για επιτόπιους 
ελέγχους. 

• Επιτόπιοι έλεγχοι. 

• Μηχανογραφική καταγραφή αποτελεσμάτων επιτόπιων 
ελέγχων. 

• Έκδοση καταστάσεων πληρωμής. 

• Διοικητικός έλεγχος καταστάσεων πληρωμής. 

• Ανάλυση και εκκαθάριση δαπάνης (οάθοΙ< ϋεΐ - έκθεση 
ελέγχων κ.λ.π.). 

• Αποστολή των φακέλων στον ΟΠΕΚΕΠΕ. 

• Πληρωμή - Πιστωτικό Ίδρυμα με το οποίο συνεργάζεται 
οΟΠΕΚΕΠΕ 

2. ΥΠΟΒΟΛΗ ΑΙΤΗΣΕΩΝ. 

Οι ενδιαφερόμενοι για να λάβουν την Εξισωτική Αποζη- 


























23276 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μίωση υποβάλλουν Αίτηση στα Δημοτικά ή Κοινοτικά Διαμε¬ 
ρίσματα των Ορεινών, Μειονεκτικών και με ειδικά προβλή¬ 
ματα περιοχών. 

Συγκροτείται Επιτροπή Εξακρίβωσης των περιουσιακών 
στοιχείωντων ενδιαφερομένων για λήψη Εξισωτικής Αποζη¬ 
μίωσης με απόφαση του οικείου Νομάρχη, η οποία είναι τρι¬ 
μελής και αποτελείται: 

1. Από τον Δήμαρχο ως Πρόεδρο για την έδρα του Δήμου, 
εφόσον αυτή ανήκει στις ορεινές ή μειονεκτικές περιοχές, ή 
τον Πρόεδρο του τοπικού συμβουλίου για τα ορεινά και μει¬ 
ονεκτικά δημοτικά και κοινοτικά διαμερίσματα ή αδυναμία 
αυτών από ένα Δημοτικό Σύμβουλο. 

2. Από τον Πρόεδρο του Αγροτικού Συνεταιρισμού. Στην 
περίπτωση που δεν υπάρχει ή αδυναμία αυτών, από τον γε¬ 
ωπόνο του Δήμου, ή από ένα Δημοτικό Σύμβουλο ή ένα μέ¬ 
λος του τοπικού συμβουλίου 

3. Από τον Αγροφύλακα της περιοχής του Δήμου. Σε περί¬ 
πτωση έλλειψης Αγροφύλακα, αναπληρώνεται από ένα μέ¬ 
λος του τοπικού συμβουλίου ή από ένα δημοτικό σύμβουλο. 

Χρέη γραμματέα της Επιτροπής δύναται να εκτελεί ο 
γραμματέας του Δήμου ή πρώην γραμματέας της Κοινότη¬ 
τας ή ένα μέλος του τοπικού συμβουλίου ή ακόμη ένας Δη¬ 
μοτικός Σύμβουλος. 

Σκοπός της Επιτροπής είναι να εξετάζει αν ο ενδιαφερόμε¬ 
νος που επιθυμεί να ενταχθεί στο πρόγραμματης Εξισωτικής 
Αποζημίωσης, κατά το έτος υποβολής της αίτησης, αξιοποι- 
είτις εκτάσεις που αναφέρονται στην αίτηση και αν έχει στην 
κατοχή του κατ' αυτό το χρονικό διάστηματο ζωικό κεφάλαιο 
που αναφέρεται σε αυτήν και αξιοποιούνται οι αντίστοιχοι 
βοσκότοποι στους οποίους είναι εγγεγραμμένος. 

Εάν η Επιτροπή διαπιστώσει διαφορές των στοιχείων κα¬ 
τοχής της Αίτησης σημειώνει τα ευρήματα επάνω στην αί¬ 
τηση. 

Οι Δήμοι στη συνέχεια υποβάλλουν τις αιτήσεις στην οι¬ 
κεία Δ/νση Αγροτικής Ανάπτυξης και εκεί διενεργείται διοι¬ 
κητικός έλεγχος δικαιολογητικών και επεξεργασία μηχανο¬ 
γραφική επί των στοιχείωντης Εξισωτικής Αποζημίωσηςτων 
αναγραφομένων επί των αιτήσεων. 

Επί πλέον ορίζεται επιτόπιος έλεγχος επί ορισμένου μηχα¬ 
νογραφικού δείγματος. Το δείγμα αντιπροσωπεύει ποσοστό 
5% στο σύνολο των αιτήσεων μετά την ολοκλήρωση επε¬ 
ξεργασίας τους σε όλο το Νομό δικαιοδοσίας της Δ/νσης 
Αγροτικής Ανάπτυξης. 

Ακολουθεί Μηχανογραφική Καταγραφή αποτελεσμάτων 
Ελέγχων. 

Σε κάθε στάδιο πραγματοποίησης: 

α) διοικητικών ελέγχων και 

β) επιτόπιων ελέγχων εκδίδονται κατάλογοι δικαιούχων 
και απορριπτόμενων ως εξής: 

1. Κατάλογος των δικαιούχων με το ποσό της Εξισωτικής 
Αποζημίωσης που αντιστοιχεί στον καθένα και κατάλογος 
απορριπτόμενων. 

2. Οι Δήμοι και τα Δημοτικά Διαμερίσματα στους οποίους 
κοινοποιούνται οι κατάλογοι αναρτούντους καταλόγους σε 
σημείο εμφανές του Δημοτικού ή Κοινοτικού Καταστήματος 
που προορίζεται για το σκοπό αυτό και συντάσσουν αποδει¬ 
κτικό ανάρτησης ενώπιον δύο μαρτύρων. Αντίγραφο του 
αποδεικτικού αποστέλλεται αμέσως στην κατά τόπο αρμό¬ 
δια Δ/νση Αγροτικής Ανάπτυξης. 

3. Οι απορριφθέντες μπορούν να προσφύγουν εντός προ¬ 
θεσμίας 20 ημερών από τότε που έλαβαν γνώση, δηλαδή 
από την ανάρτηση των καταστάσεων στο Κοινοτικό ή Δημο¬ 
τικό Κατάστημα στην Δ/νση Γεωργικής Ανάπτυξης της Οι¬ 
κείας Περιφέρειας (μέσω Δ/νσης Γεωργίας) της οποίας ο 
Προϊστάμενος αποφασίζει εντός προθεσμίας τριάντα (30) 
ημερών από την άσκηση της προσφυγής. Σε εξαιρετικές πε¬ 


ριπτώσεις ο Υπουργός Γεωργίας δύναται να παρατείνει τις 
προαναφερόμενες προθεσμίες. 

Στις περιπτώσεις Περιφερειών στις οποίες δεν έχουν στε¬ 
λεχωθεί οι Δ/νσεις Γ εωργικής Ανάπτυξης με το απαραίτητο 
γεωτεχνικό προσωπικό και μέχρι τη στελέχωσή τους, οι 
προσφυγές μπορούν να εξετάζονται από γεωτεχνικούς που 
υπηρετούν σε υπηρεσίες άλλης Νομαρχιακής Αυτοδιοίκη¬ 
σης της ίδιας Περιφέρειας που θα ορίζεται για το σκοπό αυ¬ 
τό με απόφαση του Γενικού Γραμματέα της Περιφέρειας. 

Ειδικά για τις Περιφέρειες Βορείου και Νοτίου Αιγαίου οι 
προσφυγές μπορούν να εξετασθούν μετά από απόφαση του 
Γ ενικού Γ ραμματέα και από γεωτεχνικούς άλλης Υπηρεσίας 
της ίδιας Νομαρχιακής Αυτοδιοίκησης. 

ΚΕΦΑΛΑΙΟ Β' 

1. ΔΙΕΥΚΡΙΝΙΣΕΙΣ ΕΠΙ ΤΩΝ ΔΙΚΑΙΟΥΧΩΝ. 

1. Στους δικαιούχους περιλαμβάνονται οι γεωργοί ανε¬ 
ξάρτητα φύλου που έχουν τις απαιτούμενες προϋποθέσεις, 
εφόσον προσκομίζουν τα απαραίτητα δικαιολογητικά. Σε 
περίπτωση που ένας των συζύγων κρίνεται δικαιούχος της 
Εξισωτικής Αποζημίωσης δεν μπορεί και ο άλλος ταυτόχρο¬ 
να να δικαιωθεί αυτής, γιατί αποτελούν μία οικογένεια με μία 
οικονομία. Κατ'επέκταση το ίδιο ισχύει και για γονείς και παι¬ 
διά, όταν ο ένας των γονέων είναι δικαιούχος και τα παιδιά 
του δεν έχουν δική τους χωριστή οικονομία. Μπορεί όμως τα 
παιδιά να δικαιωθούν της Εξισωτικής Αποζημίωσης αν έχουν 
ξεχωριστή από τους γονείς οικονομία και είναι αρχηγοί ξε¬ 
χωριστών γεωργικών εκμεταλλεύσεων, δηλαδή κατέχουν 
νόμιμα και αξιοποιούν γεωργικές εκτάσεις ή εκτρέφουν ζώα 
μόνοι τους και φυσικά έχουν τις λοιπές προϋποθέσεις που 
απαιτούνται για τη χορήγηση της Εξισωτικής Αποζημίωσης 
ανεξάρτητα αν συγκατοικούν με τους γονείς τους. 

2. Οι δικαιούχοι Εξισωτικής Αποζημίωσης που στρατεύο¬ 
νται, εξακολουθούν να είναι δικαιούχοι, με την προϋπόθεση 
ότι η γεωργική εκμετάλλευση θα συνεχίσει να λειτουργεί, οι 
δε δικαιούχοι αναλαμβάνουν την υποχρέωση να συνεχίσουν 
τηνγεωργική αυτή δραστηριότητα μετά την εκπλήρωση της 
στρατιωτικής τους θητείας μέχρι συμπλήρωσης της πεντα¬ 
ετίας. Τα χρόνια της θητείας υπολογίζονται στην πενταετία. 
Στρατευμένοι που αιτούνται την Ε.Α. χωρίς να υπάγονται 
στην παραπάνω κατηγορία δεν κρίνονται δικαιούχοι. 

3. Οι δασεργάτες είναι δικαιούχοι του προγράμματος της 
Εξισωτικής Αποζημίωσης με την προϋπόθεση ότι διαθέτουν 
γεωργική εκμετάλλευση. 

4. Δεν περιλαμβάνονται στους δικαιούχους εκείνοι που 
παίρνουν σύνταξη από οποιαδήποτε ασφαλιστικό ταμείο 
εσωτερικού ή εξωτερικού σαν άμεσα ασφαλισμένοι. Αντίθε¬ 
τα οι έμμεσα συνταξιοδοτούμενοι καθώς και οι βοηθημα- 
τούχοι κρίνονται δικαιούχοι εφόσον έχουν καιτις άλλες προ¬ 
ϋποθέσεις. 

5. Δεν θεωρούνται συνταξιούχοι όσοι παίρνουν σύνταξη 
σαν θύματα πολέμου, ειρήνης κ.λ.π. καθώς και εκείνοι που 
λόγω θανάτου ή άλλου λόγου που αφορά το άμεσα ασφαλι¬ 
σμένο πρόσωπο, παίρνουν μερίδιο της σύνταξης αυτού (σύ¬ 
ζυγος, παιδιά κ.λ.π.). 

6. Γονέας που παίρνει σύνταξη εξαιτίας του θανάτου του 
παιδιού του, εφόσον έχει και τις λοιπές προϋποθέσεις του 
προγράμματος Ε.Α. κρίνεται δικαιούχος. 

7. Οι χορηγίες εκείνων που διετέλεσαν αιρετοί άρχοντες 
της τοπικής αυτοδιοίκησης δεν αποτελούν σύνταξη. 

8. Ανάπηροι με ποσοστό αναπηρίας μικρότερο του 67% 
κρίνονται δικαιούχοι. Σε περίπτωση όμως που το ποσοστό 
της αναπηρίας είναι 67% και μεγαλύτερο, τότε αποκλείονται, 
ανεξάρτητα του αν η αναπηρία είναι προσωρινή ή μόνιμη. 

9. Σε ότι αφορά τους συνταξιούχους αναπηρίας του ΟΓΑ, 
σύμφωνα με την περίπτωση α του άρθρου I του Π.Δ. 317/ 

1973 «Περί των προϋποθέσεων χορηγήσεως υπό του ΟΓΑ 
συντάξεως αναπηρίας» ο ασφαλισμένος στον ΟΓΑ έχει δι¬ 
καίωμα σε σύνταξη αναπηρίας, εφόσον έχει καταστεί ανίκα¬ 
νος για γεωργική εργασία. Κατά συνέπεια οι συνταξιούχοι 
αναπηρίας του ΟΓΑ αποκλείονται της χορήγησης Εξισωτι- 
κής Αποζημίωσης, επειδή δεν είναι δυνατόν να πληρούν την 
προϋπόθεση συνέχισης της επαγγελματικής γεωργικής 
δραστηριότητας για πέντε τουλάχιστον συνεχή χρόνια. 

10. Δεν δύνανται να κριθούν δικαιούχοι του προγράμμα¬ 
τος της Εξισωτικής Αποζημίωσης όσοι κρίθηκαν ή πρόκειται 
να κριθούν δικαιούχοι της αποζημίωσης για την παύση της 
γεωργικής δραστηριότητας καθώς και οι σύζυγοί τους για 
τυχόν ζωικό κεφάλαιο ή εκτάσεις που έχουν στην κατοχή 
τους. Το έτος ένταξης των ανωτέρω δικαιούχων στο μέτρο 
της πρόωρης συνταξιοδότησης, δικαιούχοι της Εξισωτικής 
Αποζημίωσης θα μπορούν να κριθούν οι διάδοχοι ανεξάρτη¬ 
τα ημερομηνίας παραχώρησης της γεωργ. εκμ/σης υποβάλ¬ 
λοντας προς τούτο κύρια ή συμπληρωματική αίτηση έντα¬ 
ξής τους στο πρόγραμμα της Εξισωτικής Αποζημίωσης. 

11. Η ασφάλιση στον ΟΓΑ δεν είναι απαραίτητη για την 
ένταξη στο πρόγραμμα της Εξισωτικής Αποζημίωσης. 

ΚΕΦΑΛΑΙΟ Γ 

1. ΜΟΝΙΜΗ ΚΑΤΟΙΚΙΑ. 

Δικαιούχοι του προγράμματος της Ε.Α. μπορούν να κρι- 
θούν οι μόνιμοι κάτοικοι των Ορεινών και Μειονεκτικών Πε¬ 
ριοχών καθ' όλη τη διάρκεια του έτους. 

Διευκρινίζεται ότι: 

I. Σύμφωνα με το εδάφιο α'του άρθρου 51 του Α.Κ. όπως 
αυτό τροποποιήθηκε από το άρθρο 2 του Ν. 1329/83 «Το 
πρόσωπο έχει κατοικία τον τόπο της κύριας και μόνιμης 
εγκατάστασής του. Κανένας δεν μπορεί να έχει συγχρόνως 
περισσότερες από μία κατοικίες». Σύμφωνα με αυτό για να 
θεωρηθεί κάποιος μόνιμος κάτοικος των ορεινών και μειονε¬ 
κτικών περιοχών πρέπει να έχει εγκατασταθεί πραγματικά 
και μόνιμα στις περιοχές αυτές με την πρόθεση να τις χρη¬ 
σιμοποιήσει σαν κέντρο της οικονομικής και κοινωνικής δρα- 
στηριότητάςτου. Η ύπαρξη αυτής της πρόθεσης συμπεραί- 
νεται ύστερα από αντικειμενική εκτίμηση από την ίδια την 
συμπεριφορά του προσώπου, αρκεί δηλαδή οι πράξεις 
εγκατάστασής του να είναι τέτοιου είδους, ώστε να βγαίνει 
το συμπέρασμα ότι αυτός πραγματικά επιθυμεί να εγκαθί¬ 
σταται μόνιμα. Κατά συνέπεια, δεν θεωρούνται μόνιμοι κά¬ 
τοικοι ορεινών και μειονεκτικών περιοχών όσοι μετακινήθη¬ 
καν από αυτές τις περιοχές έστω και για λόγους ανάγκης και 
εγκαταστάθηκαν σε δυναμικές περιοχές. 

II. Γιατο λόγο ότι σύμφωνα με το Νόμο, κανένας δεν μπο¬ 
ρεί να έχει ταυτόχρονα περισσότερες της μιας κατοικίες, εί¬ 
ναι απαραίτητο να εξετάζεται που βρίσκεται η μόνιμη κατοι¬ 
κία. Διευκρινίζεται ότι δεν πρέπει να ταυτίζονται οι έννοιες 
της μόνιμης κατοικίας και της διαμονής. Η διαμονή που απο¬ 
τελεί ένα από τα στοιχεία της κατοικίας είναι η πρόσκαιρη 
εγκατάσταση σ' ένα τόπο χωρίς να είναι μόνιμη. Το μόνιμο 
της κατοικίας το βεβαιώνει ο Δήμαρχος που φέρει καιτην ευ¬ 
θύνη για τη βεβαίωση αυτή. 

III. Γεωργός εκλεγμένος εκπρόσωπος συνδικαλιστικής ή 
συνεταιριστικής γεωργικής οργάνωσης, που απομακρύνε¬ 
ται κατά τη διάρκεια της θητείας του από την έδρα της μόνι¬ 
μης κατοικίας του που είναι μέσα στις περιοχές του παραρ¬ 
τήματος της οδηγίας 85/148/ΕΟΚ, όπως αυτή ισχύει κάθε 
φορά για λόγους υποστήριξης των συμφερόντων της οργά¬ 
νωσης που εκπροσωπεί, θεωρείται δικαιούχος της Εξισωτι- 
κής Αποζημίωσης, εφόσον έχειτις λοιπές προϋποθέσεις του 
προγράμματος αυτού και η γεωργική του εκμετάλλευση συ¬ 
νεχίζει να λειτουργεί. 

IV. Το μόνιμο της κατοικίας το βεβαιώνει ο Δήμαρχος του 
Δήμου, γίνεται όμως έλεγχος από την Δ/νση Αγροτικής Ανά¬ 


πτυξης σε περίπτωση αμφιβολιών ή καταγγελίας. Το βάρος 
της απόδειξης θα το φέρει ο ενδιαφερόμενος (αποδείξεις 
οργανισμών κοινής ωφελείας, φοίτηση παιδιών, υποβολή 
φορολογικής δήλωσης κ.λ.π). 

Επισημαίνεται ότι η ύπαρξη οικογενειακής μερίδας ή η εγ¬ 
γραφή στους εκλογικούς καταλόγους δεν συνεπάγεται κατ’ 
ανάγκη καιτην ύπαρξη μόνιμης κατοικίας. 

2. ΜΕΤΑΚΙΝΟΥΜΕΝΟΙ ΚΤΗΝΟΤΡΟΦΟΙ. 

Στους δικαιούχους περιλαμβάνονται και οι μετακινούμενοι 
κτηνοτρόφοι οι οποίοι, για διάστηματουλάχιστονπέντε (5) μη¬ 
νών το χρόνο, εκτρέφουν και μετακινούν τα ζώα τους (αιγο¬ 
πρόβατα, βοοειδή) τουλάχιστον 5 ζωικές μονάδες στους βο¬ 
σκότοπους των ορεινών και μειονεκτικών περιοχών ανεξάρτη¬ 
τα από την έδρατης μόνιμης κατοικίας τους, εφόσον έχουν και 
τις λοιπές προϋποθέσεις του προγράμματος της Ε.Α. 

Οι κτηνοτρόφοι που δεν είναι μόνιμοι κάτοικοι των ορεινών 
και μειονεκτικών περιοχών και στέλνουν τα ζώα τους (του¬ 
λάχιστον 5ΖΜ) με άλλον ή σε άλλο κτηνοτρόφο στις περιο¬ 
χές εφαρμογής του προγράμματος Ε.Α. αξιοποιώντας αυ¬ 
τές για 5 τουλάχιστον μήνες, θεωρούνται ότι έχουν τις προ¬ 
ϋποθέσεις να ενταχθούν στο πρόγραμμα. 

Σε μετακινούμενους κτηνοτρόφους, που για οποιοδήποτε 
λόγο συντομεύουν την αποχώρησή τους, με τα ζώα τους, 
από τις ορεινές και μειονεκτικές περιοχές με συνέπεια να μη 
συμπληρώνεται το απαιτούμενο πεντάμηνο χρονικό διάστη¬ 
μα, δεν χορηγείται Ε.Α. Αυτοί δεν επιστρέφουν τα χρήματα 
της Ε.Α., προηγούμενων χρόνων εφόσον εξακολουθούν να 
μεταβαίνουν στις ορεινές και μειονεκτικές περιοχές κάθε 
χρόνο, έστω και για διάστημα μικρότερο των 5 μηνών, μέχρι 
συμπλήρωσης της απαιτούμενης πενταετίας. Άν κάποιο 
χρόνο συμπληρωθεί το απαιτούμενο πεντάμηνο στις ορει¬ 
νές και μειονεκτικές περιοχές, είναι δυνατό να χορηγηθεί η 
Ε.Α. του έτους εκείνου στους υπόψη μετακινούμενους κτη¬ 
νοτρόφους, εφόσον αυτοί έχουν τις προϋποθέσεις. 

3. ΜΙΣΘΩΤΟΙ. 

Μόνιμοι ή έκτακτοι Δημόσιοι υπάλληλοι, υπάλληλοι 
Ν.Π.Δ.Δ., Ν.Π.Ι.Δ. και οι εξομοιούμενοι μ' αυτούς δεν μπο¬ 
ρούν να κριθούν δικαιούχοι του προγράμματος της Εξισωτι- 
κής Αποζημίωσης λόγω του χρόνου απασχόλησής τους. 

Ιδιωτικοί υπάλληλοι και άλλες περιπτώσεις εργαζομένων 
με σχέση εξαρτημένης εργασίας (υπάλληλοι, εργάτες 
κ.λ.π.) για να κριθούν δικαιούχοι του προγράμματος της Εξι- 
σωτικής Αποζημίωσης θα πρέπει το προηγούμενο έτος να 
μην έχουν πραγματοποιήσει περισσότερα από 140 ημερομί¬ 
σθια (αφορά παλαιούς γεωργούς). 

4. ΕΛΕΥΘΕΡΟΙ ΕΠΑΓΓΕΛΜΑΤΙΕΣ. 

Ελεύθεροι επαγγελματίες δεν μπορούν να κριθούν δικαι¬ 
ούχοι του προγράμματος της Εξισωτικής Αποζημίωσης επί¬ 
σης λόγω του χρόνου απασχόλησής τους. Για τις περιπτώ¬ 
σεις εκείνες που δεν είναι δυνατόν να προσδιορισθεί ο χρό¬ 
νος της εξωγεωργικής απασχόλησής τους εξετάζεται μόνο 
το ύψος του εισοδήματος τους. 

5. ΜΙΣΘΩΤΗΡΙΑ 

Τα μισθωτήρια πρέπει να έχουν διάρκεια όση και η δέ¬ 
σμευση του δικαιούχου και να είναι θεωρημένα από κατά νό¬ 
μον δημόσιο υπάλληλο ή να έχουν θεωρηθεί από την Εφορία 
για να έχουν βεβαία χρονολογία. 

Σε περιπτώσεις όμως όπου για λόγους ανεξάρτητους από 
τη θέληση του δικαιούχου δεν μπορεί να διατηρήσει το μι¬ 
σθωτήριο για περισσότερα έτη έχει την δυνατότητα να αλ¬ 
λάζει το ενοικιαζόμενο αγροτεμάχιο το επόμενο έτος με δέ¬ 
σμευση για την ίδια έκταση. 

Επισημαίνουμε ότι η μίσθωση ενός έτους ισχύει βάσει νό¬ 
μου για τέσσερα (4) έτη. 

6. ΚΑΛΛΙΕΡΓΗΤΙΚΟ ΣΧΕΔΙΟ 

Καλλιεργητικό Σχέδιο υποβάλλουν όσοι δικαιούχοι δεν 

έχουν υποβάλλει και όσοι έχουν διαφοροποιήσεις από το 
ήδη υποβληθέν. 

Σημειώνουμε ότι οι καλλιέργειες των αγροτεμαχίων πρέ¬ 
πει να συμπίπτουν με αυτές του ΟΣΔΕπου δηλώνονται κάθε 
έτος. 

7. ΑΓΡΑΝΑΠΑΥΣΗ 

Σύμφωνα με τον Καν. 2316/1999 στα αγροτεμάχια με 
αγρανάπαυση δεν επιτρέπεται καμμία σπορά ή βόσκηση 
από 15/1 έως 31/8εκάστου έτους (άρθρα 18-23). 

Τα Αγροτεμάχια της αγρανάπαυσης θα ενισχύονται από 
το πρόγραμμα της Εξισωτικής Αποζημίωσης όπως οι λοιπές 
καλλιέργειες κατά περίπτωση. 

ΚΕΦΑΛΑΙΟ Δ' 

I. ΓΕΩΡΓΙΚΟ ΚΑΙ ΕΞΩΓΕΩΡΓΙΚΟ ΕΙΣΟΔΗΜΑ 

Η σύγκριση των εισοδημάτων (γεωργικών - εξωγεωργι- 
κών) θα γίνεται από το εκκαθαριστικό της Εφορίας. Στα ει¬ 
σοδήματα αυτά δεν θα λαμβάνονται και δεν θα υπολογίζο¬ 
νται ούτε ως γεωργικά ούτε ως εξωγεωργικά οι κάτωθι κα¬ 
τηγορίες εισοδημάτων: 

• Εκείνα των ενοικίων ακινήτων εφόσον το συνολικό τους 
ετήσιο ύψος δεν υπερβαίνειτο εισόδημα αναφοράς στο ατο¬ 
μικό εισόδημα του δικαιούχου. 

• Εκείνα των τεκμηρίων αγοράς ή κατοχής Ι.Χ. αυτοκινή¬ 
του εφόσον δεν εμφανίζονται άλλα εισοδήματα πλην των 
αγροτικών. 

• Εκείνα των επιδομάτων ανεργίας. 

• Εκείνα τα επιδόματα που χορηγούνται για τη στήριξη κά¬ 
ποιων κοινωνικών τάξεων (πολυτέκνων κ.λ.π.). 

• Εκείνα που προέρχονται από τόκους καταθέσεων ή δα¬ 
νείων, αγορά μετοχών, ομολόγων και τίτλων του δημοσίου. 

• Εκείνα από αποζημιώσεις, έξοδα παραστάσεων ή γενικά 
περιοδικές καταβολές ποσών αιρετών μελών των ΟΤΑ, 
Νομ/κων Αυτοδιοικήσεων, Συνδικαλιστικών φορέων ή Συνε¬ 
ταιρισμών. 

Το Δασικό εισόδημα θεωρείται γεωργικό. 

Το εισόδημα της γεωργικής εκμετάλλευσης από αγροβιο- 
τεχνία και αγροτουρισμό θεωρείται γεωργικό καθώς και 
εκείνο από αγροπεριβαλλοντικές δραστηριότητες εφόσον 
είναι σύμφωνες οι επενδύσεις αυτές με τα Κοινοτικά προ¬ 
γράμματα. 

II. ΑΡΧΗΓΟΣ ΓΕΩΡΓΙΚΗΣ ΕΚΜ/ΣΗΣ: 

• Είναι το φυσικό πρόσωπο με πλήρη δικαιοπρακτική ικα¬ 
νότητα, το οποίο είναι οικονομικά υπεύθυνο για τη γεωργική 
εκμετάλλευση και συμμετέχει στην κανονική λειτουργία της. 

• Στις περιπτώσεις που ο αρχηγός της γεωργικής εκμε¬ 
τάλλευσης ασχολείται και σε εξωγεωργικούς τομείς, στα 
ημερομίσθια θα υπολογίζονται μόνο τα δικά του ενώ στο ει¬ 
σόδημα θα λαμβάνεται υπόψη το δικό του και των μελών της 
οικογενειάςτου. 

• Στην περίπτωση όπου εμφανίζονται γεωργικά εισοδήμα¬ 
τα και από τους δύο συζύγους θα προστίθενται και θα υπο¬ 
λογίζονται στο 25% γεωργικό εισόδημα το οποίο απαιτείται 
για την ένταξη του αρχηγού της γεωργικής εκμετάλλευσης. 

Δεν γίνονται αποδεκτοί ως γνωστό δύο αρχηγοί στην γε¬ 
ωργική εκμ/ση αλλά με το ειδικό συμβολαιογραφικό πληρε¬ 
ξούσιο αποφασίζουν ποιος από τους δύο συζύγους θα έχει 
την αρχηγία της ενιαίας γεωργικής εκμετάλλευσης. 

ΚΕΦΑΛΑΙΟ Ε' 

1. ΚΑΛΛΙΕΡΓΕΙΕΣ ΜΕ ΜΕΓΑΛΗ ΠΡΟΣΟΔΟ. 

Χαρακτηρίζονται εντατικές καλλιέργειες για την εφαρμο¬ 
γή του προγράμματος της Εξισωτικής Αποζημίωσης οι ακό¬ 
λουθες: 

α. Σακχαρότευτλα. 

β. Καπνός. 


γ. Βαμβάκι. 

δ. Εσπεριδοειδή. 

ε. Κηπευτικά με εξαίρεση τις πατάτες. 

στ. Ανθοκομικές καλλιέργειες. 

Στις καλλιέργειες αυτές δεν χορηγείται Εξισωτική Αποζη¬ 
μίωση στις Ορεινές και Μειονεκτικές περιοχές. 

2. ΑΛΛΕΣ ΚΑΛΛ/ΓΕΙΕΣ 

Εκτάσεις με συγκαλλιέργειες ή επίσπορες λαμβάνονται 
υπόψη σαν εκτάσεις με μία μόνο καλλιέργεια. Οι εκτάσεις 
που καλλιεργούνται με ζωοτροφές και δεν αυτοκαταναλί- 
σκονται λαμβάνονται υπόψη στον υπολογισμό του ύψους 
της Εξισωτικής Αποζημίωσης μόνο εφόσον ο ενδιαφερόμε¬ 
νος προσκομίσει τα απαραίτητα παραστατικά στοιχεία με τα 
οποία θα αποδεικνύει, ότι πούλησε τις ζωοτροφές αυτές. 

Η αναγωγή σε στρέμματα των ποσοτήτων ζωοτροφών που 
αποδεδειγμένα πωλούνται, θα γίνεται με βάση τις μέσες 
στρεμματικές αποδόσειςτηςπροηγούμενηςτριετίας αυτών 
των καλλιεργειών ανά Δημοτικό Διαμέρισμα. 

3. ΖΩΟΤΡΟΦΕΣ 


Καλλιεργούνται οι εξής ζωοτροφές 


Αραβόσιτος 
Κριθάρι 
Βρώμη 

Μηδική, Τριφύλλια 
Βίκος 

Μίγματα σιτηρών 
Σίκαλη 

4. ΑΡΩΜΑΤΙΚΑ ΦΥΤΑ 


για καρπό, για ενσιρωμα 

για καρπό, για σανό 

για καρπό, για σανό 

για σανό, για σύμπηκτα 

για καρπό, για σανό, για βόσκηση 

για σανό, για βόσκηση 

για καρπό 


Καλλιεργούνται τα εξής αρωματικά φυτά και φαρμακευτι¬ 
κά φυτά: 

Δίκταμος, Κρόκος, Μάραθος, Μέντα, Ρίγανη, Φασκόμηλο, 
Τσάι του Βουνού, Βασιλικός, Γιασεμί, Γλυκάνισος, Δενδρο- 
λίβανο, Θυμάρι, Κορίανδρος, Κύμινο, Λεβάντα, Ματζουρά- 
να, Μελισσόχορτο, Σάλβια σκλαρέα, Ύσσωπος, Χαμομήλι. 

5. ΚΤΗΝΟΤΡΟΦΙΚΑ ΨΥΧΑΝΘΗ ΓΙΑ ΚΑΡΠΟ Η ΚΑΡΠΟΔΟ- 
ΤΙΚΑ ΨΥΧΑΝΘΗ. 


Μηδική για σπόρο 

Ετήσια Τριφύλλια για σπόρο 

Αλεξανδρινό Τριφύλλι 

Περσικό Τριφύλλι 

Βίκος 

Μπιζέλια 

Λαθούρια 

Κτηνοτροφικά Κουκιά 
Φούλια 

Λούπινα λευκά 
Λούπινα μπλέ 
Λούπινα κίτρινα 
Λούπινα μαργαριτώδη 

(ονομασία ανάλογα με το χρώμα των ανθέων) 

Ρόβη 

6. - Ενισχύονται όλες οι καλλιέργειες μέχρι 150 στρεμ. 
πληντων εντατικών καλλιεργειών με μεγάλη πρόσοδο και μέ¬ 
χρι 500 στρέμματα οι εκτάσεις βοσκοτόπων ανά δικαιούχο. 

- Από τις δενδρώδεις καλλιέργειες και πολυετείς φυτείες 
δεν θα ενισχύονται εκείνες που εγκαθίστανται το έτος χορή¬ 
γησης της Εξισωτικής Αποζημίωσης και γίνεται σοβαρή πα¬ 
ράβαση της Κοινοτικής Νομοθεσίας. 

Δεν ενισχύονται οι γεωργοί που μειώνουν την αξιοποιού- 
μενη έκτασή τους κάτω από 20 στρέμματα. 

- Η αξιοποιούμενη έκταση επίσης δεν πρέπει να μειώνεται 
χωρίς λόγο ανωτέρας βίας πάνω από 30% σε σχέση με το 
προηγούμενο έτος. 

- Η μείωση του Ζωικού Κεφαλαίου ελέγχεται σε συνδυα¬ 
σμό με τον αξιοποιούμενο αριθμό στρεμμάτων βοσκότοπου 
(ιδιωτικού ή Δικαίωμα χρήσης Κοινόχρηστου βοσκότοπου). 

ΚΕΦΑΛΑΙΟ ΣΤ' 

I. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΟΝ ΥΠΟΛΟ¬ 
ΓΙΣΜΟ ΤΗΣ ΕΞΙΣΩΤΙΚΗΣ ΑΠΟΖΗΜΙΩΣΗΣ 

Τα Απαιτούμενα δικαιολογητικά είναι: 

1. Έντυπη αίτηση που παρέχεται στους ενδιαφερομένους 
απότιςΔ/νσεις Αγροτικής Ανάπτυξης, τους Δήμους καιταΔη- 
μοτικά Διαμερίσματα και υποβάλλεται από αυτούς στην αρ¬ 
μόδια Δ/νση Αγροτικής Ανάπτυξης, μέσω του Δήμου (Δημοτι¬ 
κό Διαμέρισμα) της μόνιμης κατοικίας τους. Στην σελίδα (3) 
της ΑΙΤΗΣΗΣ (είναι μορφή υπεύθυνης δήλωσης) αναφέρεται: 

Η έκταση, θέση, τρόπος αξιοποίησης και τρόπος κατοχής 
του αγροτεμαχίου για το οποίο αιτούνται ενίσχυση. 

2. Υπεύθυνη δήλωση του Ν. 1599/86 στην οποία θα δηλώ¬ 
νονται από τους ενδιαφερομένους τα εξής: 

• Ότι όλα τα στοιχεία που αναγράφονται στην από. 

(αναγράφεται η ημερομηνία) αίτησή του προς την Δ/νση 
Αγροτικής Ανάπτυξης είναι αληθινά. 

• Ότι ασχολείται αποκλειστικά με τη γεωργία ή και με εξω- 
γεωργικές δραστηριότητες. 

• Άν συμβαίνει η δεύτερη περίπτωση θα δηλώσει ότι δεν 
πραγματοποίησε κατά τον προηγούμενο από την υποβολή 
της αίτησης χρόνο πάνω από 140 ημερομίσθια σε εξωγεωρ- 
γικές δραστηριότητες ή ότι δεν απόκτησε οικογενειακό ει¬ 
σόδημα (χωρίς να συμπεριλαμβάνονται οι πρόσοδοι που 
προέρχονται από την αλλοδαπή) πάνω από 17.608,00 ευρώ 
(6 εκατ. δρχ) από εξωγεωργικές δραστηριότητες. 

• Ότι η δήλωση αυτή υποβάλλεται για την λήψη της Ε.Α. 
και αποκλείεται η χρήση της για άλλους σκοπούς. 

• Το πρόγραμμα στο οποίο ενδεχομένως έχουν δηλωθεί 
οι ίδιες εκτάσεις. 

• Δικαιολογητικά που έχουν υποβληθεί σε άλλα προγράμ¬ 
ματα και δεν προσκομίζονται για το πρόγραμμα της εξισωτι- 
κής αποζημίωσης. 

• Στην περίπτωση μετακινούμενου κτηνοτρόφου θα δη¬ 
λώσει τον Δήμο ή το Δημοτικό Διαμέρισμα που υπέβαλε τις 
προηγούμενες αιτήσεις και έλαβε Ε.Α. 

• Επίσης ότι κατά τον χρόνο υποβολής της αίτησης για λή¬ 
ψη Ε.Α. αξιοποιεί νόμιμα τους βοσκότοπους των περιοχών 

του Δημοτικού Διαμερίσματος.(ορεινή, μειονεκτική ή με 

ειδικά προβλήματα) τουλάχιστον πέντε (5) μήνες. 

Σε περιπτώσεις αμφιβολιών, καταγγελίας και ελέγχων, ο 
ενδιαφερόμενος θα πρέπει να αποδείξει την αλήθεια της δή¬ 
λωσής του. Σαν αποδεικτικά στοιχεία μπορούν να χρησιμο¬ 
ποιηθούν τα ακόλουθα: 

• Οι τίτλοι ιδιοκτησίας με βεβαίωση υποθηκοφυλακείου 

• Ιδιωτικό συμφωνητικό μίσθωσης βεβαίας χρονολογίας 
θεωρημένο από την οικονομική Εφορία και 

• Τα Ε9 των ιδιοκτητών στις περιοχές που δεν υπάρχουν 
τίτλοι κυριότητας και βεβαιώνονται κατά ότι υφίστανται από 
επιτόπιους ελέγχους των δημοτικών αρχών. 

3. Απόφαση του αρμόδιου Δ/ντή Γεωργίας από την οποία 
να προκύπτει εκτός των άλλων (περιλαμβάνεται στις κατα¬ 
στάσεις πληρωμής): 

- Ο δικαιούχος της Ε.Α. (ονοματεπώνυμο, πατρώνυμο, 
Δ/νση κατοικίας). 

- Η έκταση και η αντιστοιχία βοσκοτόπων που λήφθηκαν 
υπόψη για τον προσδιορισμό του ύψους της Ε.Α. 

-Το ποσό της Ε.Α. 

- Το έτος που αφορά η αποζημίωση. 

Στην πιο πάνω απόφαση αναφέρονται ακόμη: 

- Η σχετική απόφαση Κ.Υ.Α. με την οποία καθορίζεται κάθε 
χρόνο το ύψος της Ε.Α., οι δικαιούχοι κ.λ.π. καθώς και η 
εγκύκλιος λεπτομερειών. 

- Η από.(ημερομηνία) σχετική αίτηση του ενδιαφερο¬ 

μένου για λήψη Ε.Α. 


Η απόφαση αυτή θα εκδίδεταικατάΔήμο ή Δημοτικό ή Κοι¬ 
νοτικό Διαμέρισμα αφού βεβαίως εξειδικεύει στο κείμενό 
της την συγκεκριμένη κατάσταση πληρωμής με αναγραφή 
σ' αυτή του πρώτου και του τελευταίου δικαιούχου, του συ¬ 
νολικού αριθμού των δικαιούχων, της ημερομηνίας θεώρη¬ 
σής της από τον Δ/ντή Αγροτικής Ανάπτυξης και του συνολι¬ 
κού πληρωτέου ποσού της κατάστασης. 

4. Θα προσκομίζεται αντίγραφο πρώτης σελίδας του Τρα- 
πεζικού Βιβλιαρίου του Πιστωτικού Ιδρύματος με το οποίο 
συνεργάζεται ο ΟΠΕΚΕΠΕ. 

II. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΚΑΤΟΧΗΣ ΤΩΝ 
ΕΚΤΑΣΕΩΝ (ΑΓΡΟΤΕΜΑΧΙΩΝ) ΠΟΥ ΘΑ ΠΡΟΣΚΟΜΙΖΟΝΤΑΙ 
ΟΠΟΥ ΑΠΑΙΤΕΙΤΑΙ (αμφιβολία-καταγγελία) 

1. Ιδιοκτησία. Η ιδιοκτησία σε περίπτωση αμφισβήτησης 
αποδεικνύεται με τίτλους κυριότητας. Ως τίτλοι κυριότητας 
θεωρούνται: 

• Το συμβολαιογραφικό έγγραφο μεταβίβασης κυριότητας. 

• Η αποδοχή κληρονομιάς. 

• Η δωρεά ακινήτου εν ζωή ή αιτία θανάτου. 

• Κτήση κυριότητας με προσκύρωση. 

• Η δια δικαστικής αποφάσεως απονομή κυριότητας (επι- 
δίκαση). 

• Το κληρονομητήριο. 

Η κτήση κυριότητας με τους ανωτέρω τρόπους επέρχεται 
από και δια της μεταγραφής τους, στο οικείο Υποθηκοφυ¬ 
λακείο. 

2. Η νομή και κατοχή. Η νομή και κατοχή σε περίπτωση αμ¬ 
φισβήτησης αποδεικνύεται με συμβολαιογραφική πράξη ή 
ιδιωτικό συμφωνητικό μισθώσεως στα οποία θα πρέπει: 

• Να αναγράφονται η τοποθεσία η έκταση και ο υφιστά¬ 
μενος κλάδος παραγωγής του αγροτεμαχίου, η διάρκεια μί¬ 
σθωσης και το τίμημα αυτής. Η διάρκεια μίσθωσης θα πρέ¬ 
πει να είναι τουλάχιστον όση και η ανάληψη από τον δικαι¬ 
ούχο της υποχρέωσης για εξάντληση της δετίας. 

• Να είναι θεωρημένα από την Οικονομική Εφορία. 

• Τα ιδιωτικά συμφωνητικά μίσθωσης, να φέρουν βεβαίω¬ 
ση βεβαίας χρονολογίας από την Δ/νση Γεωργίας ή άλλη αρ¬ 
μόδια κατά τον νόμο Δημόσια Υπηρεσία. Η θεώρηση γίνεται 
με σημείωση στο μισθωτήριο έγγραφο της ένδειξης «θεω¬ 
ρήθηκε» και της χρονολογίας θεώρησης. Ειδικά για την 
εφαρμογή του παρόντος προγράμματος τα ιδιωτικά συμφω¬ 
νητικά θα θεωρούνται και από τον Δ/ντή Γ εωργίας ή άλλο 
εξουσιοδοτημένο απ' αυτόν υπάλληλο της Δ/νσης Γ εωργίας. 

3. Υπεύθυνη δήλωση του Ν. 1599/86. 

Ο εκμισθωτής (δηλαδή ο ιδιοκτήτης του αγροτεμαχίου) 
πρέπει να δηλώσει ότι το εν λόγω αγροτεμάχιο σε καμία πε¬ 
ρίπτωση για τον χρόνο που παραχωρείται στον μισθωτή δεν 
έχει δηλωθεί ως αξιοποιούμενο από τον εκμισθωτή που τυ¬ 
χόν υποβάλλει αίτηση για λήψη Ε.Α. ή οποιαδήποτε άλλη οι¬ 
κονομική ενίσχυση, ούτε έχει παραχωρηθεί με οποιονδήπο- 
τε τρόπο για τον ίδιο χρόνο σε άλλο πρόσωπο πλην του πα¬ 
ραπάνω αναφερομένου. 

Όταν υπάρχει αντικειμενική αδυναμία προσκόμισης των 
παραπάνω δικαιολογητικών εκ μέρους του αιτούντος όπως 
αδυναμία προσκόμισης τίτλων ιδιοκτησίας, αδυναμία του 
ιδιοκτήτη να υπογράψει το σχετικό παραστατικό, απουσία 
του ιδιοκτήτη στο εξωτερικό, αυτά μπορούν να αντικατα- 
σταθούν από: 

- Υπεύθυνη δήλωση του Ν. 1599/1986 στην οποία θα ανα¬ 
γράφονται αναλυτικά κατά έκταση και θέση τα αγροτεμάχια 
που καλλιεργεί και για τα οποία δεν μπορεί να προσκομίσει 
τα σχετικά δικαιολογητικά, καθώς και οι λόγοι μη προσκόμι¬ 
σης αυτών, θεωρημένου του γνησίου της υπογραφής του 
από δημόσια αρχή. 

- Η Υπεύθυνη δήλωση θα συνοδεύεται από βεβαίωση του 
Αγροφύλακα, όπου υπάρχει, στην οποία θα αναφέρονται τα 

συγκεκριμένα αγροτεμάχια αναλυτικά και θα βεβαιούται το 
αληθές αυτής κατόπιν αυτοψίας και εφόσον συμφωνεί και με 
το Ε9του δικαιούχου. 

Στην περίπτωση όπου τα δικαιολογητικά κατοχής της γε¬ 
ωργικής εκμ/σης έχουν κατατεθεί στην αρμόδια Υπηρεσία 
για άλλα προγράμματα δεν είναι απαραίτητο να επανυπο- 
βληθούν για το πρόγραμμα της Εξισωτικής Αποζημίωσης. 

Στο 5% του δείγματος των δικαιούχων για επιτόπιο έλεγχο 
θα προσκομίζονται ανεξαιρέτως όλα τα δικαιολογητικά κα¬ 
θώς και στους νέους δικαιούχους της Ε.Α. εκτός περιπτώ¬ 
σεων αντικειμενικής αδυναμίας. 

III. ΒΟΣΚΟΤΟΠΟΙ. 

Σε περίπτωση κοινοχρήστων κοινοτικών βοσκοτόπων των 
ορεινών και μειονεκτικών περιοχών η αναλογούσα στον αι- 
τούντα έκταση θα προσδιορίζεται με βάση τις διατάξεις του 
Νόμου 1080/80 και την σχέση της ΖΜ/εκτάριο κατά περί¬ 
πτωση είδους ζώου και περιοχής όπως περιλαμβάνονται 
στους ΚΟΓΠ. 

Επίσης στην περίπτωση που εφαρμόζονται οι διατάξεις 
του άρθρου 13 του Α. Ν. 431 /68 για την αναγκαστική εισδοχή 
ποιμνίου σε βοσκές ορεινών και μειονεκτικών περιοχών θα 
επισυνάπτεται στην αίτηση και η απόφαση (αντίγραφο) του 
οικείου Νομάρχη που προβλέπεται (κατά είδους ζώου και 
περιοχής) από τον πιο πάνω Νόμο. 

Σε περίπτωση μετακινούμενου κτηνοτρόφου με τα ζώα (γι¬ 
δοπρόβατα, βοοειδή) στις ορεινές και μειονεκτικές περιο¬ 
χές του ίδιου ή άλλου Νομού επισυνάπτεται στην αίτηση, η 
οποία υποβάλλεται κατ’ εξαίρεση, στο Δήμο ή Δημοτικό Δια¬ 
μέρισμα του τόπου όπου μεταβαίνει και παραμένει τουλάχι¬ 
στον πέντε (5) μήνες για την εκτροφή των μετακινούμενων 
ζώων του: 

- Βεβαίωση της αρμόδιας Κτηνιατρικής Υπηρεσίαςτου Νο¬ 
μού (Αγροτικό Κτηνιατρείο) από όπου μετακινείται, η οποία 
περιλαμβάνει υποχρεωτικά μεταξύ των άλλων τον αριθμό 
και το είδος των μετακινούμενων ζώων. 

- Βεβαίωση του Δημάρχου και του Αγροφύλακα της πε¬ 
ριοχής στην οποία έχει μεταβεί σύμφωνα με το Υπόδειγμα Α. 
Η βεβαίωση αυτή θα υποβληθεί μέσω του Δήμου στην οικεία 
Δ/νση Αγροτικής Ανάπτυξης μέσα σε 15 ημέρες από την συ¬ 
μπλήρωση της πεντάμηνης παραμονής. 

Σε περίπτωση βοσκοτόπων κοινοχρήστων (Δημοσίων) δια¬ 
κατεχόμενων με άλλη νομοθεσία θα ακολουθείται η σχετική 
νομοθεσία (π.χ. Αναγκαστικοί Συνεταιρισμοί). 

Σύμφωνα με τους ισχύοντες κανονισμούς και αποφάσεις 
είναι υποχρεωτική η αναγραφή των χαρτογραφικών κωδι¬ 
κών των αγροτεμαχίων και των βοσκοτόπων. Στις περιπτώ¬ 
σεις που έχει ολοκληρωθεί η χαρτογράφηση των βοσκοτό¬ 
πων θα ισχύουν τα κάτωθι: 

• για τους ιδιωτικούς βοσκότοπους καταγράφεται χαρτο- 
γραφικός κωδικός ανά βοσκότοπο 

• στην περίπτωση των κοινοτικών βοσκοτόπων γίνεται κα¬ 
ταγραφή του χαρτογραφικού κωδικού με ποσοστιαία κατα¬ 
νομή της έκτασης του βοσκοτόπου ανά παραγωγό σύμφω¬ 
να με την κατάσταση δικαιωμάτων βοσκής που καθορίζεται 
από τους δήμους 

IV. ΑΠΟΔΕΙΚΤΙΚΑ ΣΤΟΙΧΕΙΑ ΕΙΣΟΔΗΜΑΤΩΝ ΚΑΙ ΚΑΛ¬ 
ΛΙΕΡΓΕΙΩΝ 

1. Η σύγκριση των εισοδημάτων θα γίνεται από το εκκαθα¬ 
ριστικό της Εφορίας του προηγούμενου έτους. Θα πρέπει 
επίσης να συνοδεύεται από αντίγραφο της ετήσιας δήλω¬ 
σης φορολογίας εισοδήματος. 

2. Η Αίτηση θα συνοδεύεται από αντίγραφο της αίτησης 
ΟΣΔΕ της τρέχουσας και της προηγουμένης περιόδου στην 
οποία εμφανίζεται η ανάλυση καλλιεργειών κατά αγροτεμά¬ 
χιο, έκταση, κωδικό αγροτεμαχίου, κλπ. Για την ταυτοποίη¬ 
ση των αγροτεμαχίων θα χρησιμοποιείται το χαρτογραφικό 


υπόβαθρο της Δ/νσης Τοπογραφικής του Υπ. Γεωργίας που 
χρησιμοποιείται για τον εντοπισμό και την ταυτοποίηση των 
αγροτεμαχίων που δηλώνονται στο ΟΣΔΕ. 

3. Προκειμένου οι ενδιαφερόμενοι να ενισχυθούνγια εκτά¬ 
σεις που καλλιεργούνται με ζωοτροφές στις ορεινές και μει¬ 
ονεκτικές περιοχές θα πρέπει να αποδεικνύουν με επίσημα 
παραστατικά, όπως προβλέπεται από τον Κ.Φ.Σ. την πώλη¬ 
ση των ζωοτροφών που παρήγαγαν. 

4. Προκειμένου να ενισχυθούν εκτάσεις για καλ/γεια σιτη¬ 
ρών θα πρέπει οι δικαιούχοι να προσκομίσουν σαν δικαιολο- 
γητικά πώλησης του προϊόντος επίσημα παραστατικά όπως 
προβλέπεται από τον Κ.Φ.Σ. 

Από την υποχρέωση αυτή απαλλάσσονται οι καλλιεργητές 
για την ποσότητα σίτου που χρησιμοποιούν για σπόρο, καθώς 
και εκείνη που δίδεται για τα αλωνιστικά δικαιώματα και η οποία 
συνολικά δεν μπορεί να υπερβαίνει το 20% της παραγόμενης 
ποσότητας. Επίσης απαλλάσσονται της υποχρέωσης αυτής 
και για την ποσότητα που καταναλώνουν στην οικογένεια και η 
οποία δεν μπορεί να υπερβαίνει τα 1000 κιλά ετησίως. 

6. Στην περίπτωση ελέγχου της καλλιέργειας σιτηρών από 
το πρόγραμμα ΟΣΔΕ δεν απαιτούνται τα ως άνω παραστατικά. 

7. Ο νέος γεωργός που εντάσσεται στο πρόγραμμα της 
Εξισωτικής Αποζημίωσης πρέπει να προσκομίσει επιπλέον: 

- Δικαιολογητικά ημερομηνίας εγκατάστασης στην γεωρ¬ 
γική εκμ/ση (έναρξη καλλιέργειας, έγκριση για εφάπαξ πρι¬ 
μοδότηση). 

- Πράσινο πιστοποιητικό του Οργανισμού ΔΗΜΗΤΡΑ εφό¬ 
σον ανήκει σ’ αυτήν την κατηγορία ενίσχυσης. 

Σημείωση: Για τους Νέους Γεωργούς η αυξημένη ενίσχυ¬ 
ση θα είναι για πέντε (5) χρόνια από το έτος βάσης και εφό¬ 
σον ο δικαιούχος εξακολουθεί να είναι κάτω των 40 ετών. 

ΚΕΦΑΛΑΙΟ Ζ 

Α). ΜΕΤΑΒΙΒΑΣΗ ΓΕΩΡΓΙΚΗΣ ΕΚΜΕΤΑΛΛΕΥΣΗΣ. 

1. Στις μεταβιβάσεις πρέπει να πληρούνται οι όροι της αρ¬ 
χηγίας και της νόμιμης κατοχής ως ακολούθως: 

1. Μεταξύ συζύγων: Με ειδικό συμβολαιογραφικό πληρε¬ 
ξούσιο δίδεται από τον ένα στον άλλο σύζυγο η εντολή κα¬ 
τοχής και αρχηγίας της γεωργικής εκμ/σης (συνημμένο στο 
παράρτημα I). 

II. Μεταξύ τρίτων: Η αρχηγία μεταβιβάζεται με ειδικό συμ- 
βόλαιο-γραφικό πληρεξούσιο, ενώ η νόμιμη κατοχή μεταβι¬ 
βάζεται είτε με τίτλους κυριότητας νόμιμα μεταγεγραμμέ- 
νους είτε με μίσθωση ή αγροληψία εφόσον έχουν συναφθεί 
τουλάχιστον με έγγραφα βεβαίας χρονολογίας. 

2. Μεταβίβαση ζωικού κεφαλαίου γίνεται μέχρι την κατα¬ 
ληκτική ημερομηνία διατήρηση των επιλέξιμων κατ’ έτος. 
Για τη μεταβίβαση της ιδιοκτησίας της γεωργικής εκμετάλ¬ 
λευσης, ή μέρους αυτής σε παιδιά ή αδέλφια που ασκούντο 
επάγγελμα του γεωργού στις Ορεινές και Μειονεκτικές πε¬ 
ριοχές πρέπει να υποβληθεί αντίγραφο συμβολαιογραφικού 
εγγράφου νόμιμα μεταγεγραμμένου από το οποίο να προ¬ 
κύπτει η μεταβίβαση της κυριότητας των παραχωρουμένων 
εκτάσεων και ζωικού κεφαλαίου. 

Αν στην παραπάνω σύμβαση δεν έχει συμπεριληφθεί η με¬ 
ταβίβαση του ζωικού κεφαλαίου αυτή μπορεί να αποδειχθεί 
και με αντίγραφο ιδιωτικού συμφωνητικού βεβαίας χρονο¬ 
λογίας. 

Επίσης πρέπει να υποβληθεί Υπεύθυνη δήλωση του Ν. 
1599/86 του παιδιού ή του αδελφού στον οποίο μεταβιβά¬ 
σθηκαν τα περιουσιακά στοιχεία και με την οποία θα δηλώ¬ 
νει ότι ασκείτο επάγγελμα του γεωργού στις ορεινές και μει¬ 
ονεκτικές περιοχές. 

Η δήλωση αυτή θα θεωρείται από το Δήμαρχο του τόπου 
μόνιμης κατοικίας του νέου κατόχου στον οποίο έγινε η με¬ 
ταβίβαση για το αληθές των δηλουμένων. 

ΠΡΟΣΟΧΗ: Οι υπεύθυνες δηλώσεις του Ν. 1599/86 και τα 
ιδιωτικά συμφωνητικά μίσθωσης θα υποβάλλονται από τον 
δικαιούχο μόνο μία φορά εφόσον δεν υπάρχει διαφοροποί¬ 
ηση των στοιχείων που δηλώνονται για κάθε χρόνο. Το έτος 
ενίσχυσης η μεταβίβαση της γεωργικής εκμετάλλευσης θα 
γίνεται το πρώτο πεντάμηνο του έτους. 

Β). ΔΙΑΚΟΠΗ ΤΗΣ ΑΣΚΗΣΗΣ ΤΗΣ ΓΕΩΡΓΙΚΗΣ ΔΡΑΣΤΗ¬ 
ΡΙΟΤΗΤΑΣ. 

Για την διακοπή της άσκησης της γεωργικής δραστηριό¬ 
τητας πριν την παρέλευση της πενταετίας και την εξασφάλι¬ 
ση της συνέχισης αυτής από άλλο πρόσωπο (γεωργός) μέ¬ 
χρι συμπλήρωσηςτης πενταετίας απαιτούνταιτα ακόλουθα: 

1. Αίτηση του ενδιαφερομένου γεωργού που απευθύνεται 
στην οικεία Δ/νση Γεωργίας η οποία συνοδεύεται με Υπεύ¬ 
θυνη Δήλωση και με την οποία ζητά να του εγκριθεί η διακο¬ 
πή της άσκησης της γεωργικής δραστηριότητας ή η απομά¬ 
κρυνσή του από τις Ορεινές και μειονεκτικές περιοχές και η 
μεταβίβαση της εκμ/σης του σε άλλο πρόσωπο (γεωργό). 

Στην αίτηση αυτή αναγράφονται πλήρη τα στοιχεία του 
προτεινόμενου να αναλάβει τη συνέχιση της άσκησης της 
δραστηριότητας στην εκμ/ση ατόμου όπως αυτά ορίζονται 
στην πρώτη σελίδα της αίτησης χορήγησης της Εξισωτικής 
Αποζημίωσης. 

2. Επιστολή αποδοχήςτου προτεινόμενου να αναλάβειτην 
συνέχιση της άσκησης της δραστηριότητας στην γεωργική 
εκμ/ση του πρώτου με τις προϋποθέσεις που ορίζονται στις 
εκάστοτε αποφάσεις Κ.Υ.Α. ή άλλης πράξης του Υπουργεί¬ 
ου Γ εωργίας θεωρημένη για το γνήσιο της υπογραφής από 
Δημοτική Αρχή ή τον πρόεδρο του Αγροτικού Συν/σμού ή 
αγροτικού συλλόγου. 

Τα παραπάνω δικαιολογητικά προωθούνται με την φροντί¬ 
δα του αιτούντος την παύση της συνέχισης της άσκησης της 
δραστηριότητας στη γεωργική του εκμ/ση στη Δ/νση Αγρο¬ 
τικής Ανάπτυξης η οποία μετά από επιτόπιο διαπίστωση ότι 
ο προτεινόμενος να συνεχίσει την άσκηση της γεωργικής 
δραστηριότητας συγκεντρώνει τις προϋποθέσεις που ορί¬ 
ζονται σε κάθε απόφαση Κ.Υ.Α. ή άλλη σχετική απόφαση του 
Υπουργείου Γεωργίας. Η Δ/νση Αγροτικής Ανάπτυξης εκδί¬ 
δει απόφαση έγκρισης της μεταβίβασης της άσκησης της 
δραστηριότητας στη γεωργική εκμ/ση στον προτεινόμενο 
γεωργό μέχρι συμπλήρωσης της πενταετίας - Η απόφαση 
αυτή κοινοποιείται στους ενδιαφερομένους γεωργούς. 

Από της έκδοσης της παραπάνω απόφασης ο γεωργός που 
αναλαμβάνει την συνέχιση της λειτουργίας της εκμ/σης απο¬ 
κτά το δικαίωμα να υποβάλλει αίτηση για λήψη της Εξισωτι- 
κής Αποζημίωσης. Όταν όμως κατά τον χρόνο έκδοσης της 
παραπάνω απόφασης έχει υποβληθεί και παραληφθεί από 
την Δ/νση Αγροτικής Ανάπτυξης η σχετική αίτηση χορήγησης 
της Εξισωτικής Αποζημίωσης από τον αιτούντα την διακοπή 
της άσκησης της γεωργικής δραστηριότητας καταβάλλεται 
σεαυτόνη Εξισωτική Αποζημίωση, μεταβιβάζεταιόμωςτοδι¬ 
καίωμα αυτό στον αναλαμβάνοντα τη συνέχιση της άσκησης 
της γεωργικής δραστηριότητας για τον επόμενο χρόνο. Θα 
διατηρηθεί ο κωδικός αριθμός που δόθηκε στην γεωργική εκ¬ 
μετάλλευση πριν από την μεταβίβαση της άσκησης της δρα¬ 
στηριότητας σε άλλο πρόσωπο (γεωργό) στην περίπτωση 
που ο τελευταίος δεν έχει δική του γεωργική εκμ/ση πριν από 
την μεταβίβαση της άσκησης της δραστηριότητας, αν όμως 
έχει δική του εκμ/ση θα διατηρηθεί ο Κ.Α. αυτού. 

Δικαιολογητικά μεταβίβασης της γεωργικής εκμ/σης στον 
προτεινόμενο να αναλάβειτην συνέχιση της γεωργικής δρα¬ 
στηριότητας είναι συμβολαιογραφικό έγγραφο νόμιμα με- 
ταγεγραμμένο στην περίπτωση οριστικής μεταβίβασης: γο¬ 
νική παροχή, δωρεά, πώληση ,κ.λ.π.). 

Αν στο συμβολαιογραφικό έγγραφο, δεν έχει συμπεριλη- 
φθεί η μεταβίβαση του ζωικού κεφαλαίου αυτή μπορεί να γί¬ 


νει και με αντίγραφο ιδιωτικού συμφωνητικού βεβαίας χρο¬ 
νολογίας, στο οποίο θα αναγράφεται στο μεταβιβαζόμενο 
ζωικό κεφάλαιο, θεωρημένο από τον Δήμαρχο του οικείου 
Δήμου με την παρατήρηση ότι καταχωρήθηκε στο βιβλίο 
που προβλέπεται από την αριθμ. Ε 1540/66 Κοινή Απόφαση 
των Υπουργών Οικονομικών και Εσωτερικών που εκδόθηκε 
σε εφαρμογή του άρθρου 5 του Ν.Δ. 4575/66. 

Γ. ΔΙΚΑΙΟΛΟΓΗΤΙΚΑ ΓΙΑ ΤΗΝ ΑΥΞΗΣΗ ΤΗΣ ΓΕΩΡΓΙΚΗΣ 
ΕΚΜ/ΣΗΣ. 

Σε περίπτωση αύξησης της ιδιόκτητης γεωργικής αξιοποι- 
ούμενης έκτασης σε σχέση με τα προηγούμενα χρόνια, ο δι¬ 
καιούχος με την αίτησή του θα αιτιολογεί την αύξηση με τίτ¬ 
λους κυριότητας καθώς και πιστοποιητικά εγγραφής των 
τίτλων στο οικείο Υποθηκοφυλακείο. 

Επίσης αν υπάρχει αλλαγή στις μόνιμες φυτείες (καρυ¬ 
διές, ελιές, αμπέλια κ.λ.π.) θα προσκομίζουν βεβαίωση του 
γεωπόνου της περιοχής τους. 

Γ ια την αύξηση του ζωικού κεφαλαίου που παρουσιάζεται 
κάθε χρόνο στη γεωργική εκμ/ση: 

• Για την αγορά Ζωικού Κεφαλαίου προβλέπεται δελτίο 
αποστολής θεωρημένο από την Εφορία στις περιπτώσεις 
που δεν υπάρχει τιμολόγιο. 

• Γίνεται δεκτή μέχρι 20% από αναπαραγωγή χωρίς πρό¬ 
σθετα δικαιολογητικά. 

• Στις λοιπές περιπτώσεις θα προσκομίζεται το προβλε- 
πόμενο από τον Κ.Φ.Σ. τιμολόγιο πώλησης, θεωρημένο από 
τον Δήμαρχο του Δήμου (Δημοτικού Διαμερίσματος) της μό¬ 
νιμης κατοικίας του πωλητή ότι καταχωρήθηκε η μεταβίβα¬ 
ση του Ζ.Κ. στο τηρούμενο βιβλίο που προβλέπεται από την 
ΣΙ5240/66 κοινή απόφαση των Υπουργών Οικονομικών και 
Εσωτερικών που εκδόθηκε σε εφαρμογή του άρθρου 5 του 
Ν.Δ. 4575/66. 

• Σε περίπτωση που δεν προβλέπεται από τον Κ.Φ.Σ. η έκ¬ 
δοση τιμολογίου θα προσκομίζεται ιδιωτικό συμφωνητικό 
πώλησης των ζώων βεβαίας χρονολογίας στο οποίο θα ανα¬ 
γράφεται το μεταβιβαζόμενο Ζ.Κ. (είδος ζώου, αριθμός) θε¬ 
ωρημένο από τον Δήμαρχο με την παρατήρηση ότι καταχω¬ 
ρήθηκε στο ανωτέρω βιβλίο. 

ΚΕΦΑΛΑΙΟ Η' 

1. ΗΜΕΡΟΜΗΝΙΕΣ ΥΠΟΒΟΛΗΣ ΑΙΤΗΣΕΩΝ. 

Οι αιτήσεις για την λήψη της Εξισωτικής Αποζημίωσηςτου 
5ου έτους της περιόδου 2000-2006 υπεβλήθησαν από τους 
υποψήφιους δικαιούχους στους Δήμους, στα Δημοτικά ή 
Κοινοτικά Διαμερίσματα του τόπου της μόνιμης κατοικίας 
τους μέχρι 30.6.2003. Εκτός περιπτώσεων ανωτέρας βίας 
και εκτάκτων περιστάσεων, η εκπρόθεσμη υποβολή της αί¬ 
τησης συνεπάγεται μείωση κατά 1% ανά εκπρόθεσμη εργά¬ 
σιμη ημέρα του ποσού που θα είχε δικαίωμα να λάβει ο δι¬ 
καιούχος εάν η αίτησή του είχε υποβληθεί εμπρόθεσμα. Για 
καθυστερήσεις μεγαλύτερες των είκοσι πέντε (25) εργάσι¬ 
μων ημερών η αίτηση ενίσχυσης απορρίπτεται. 

Οι αιτήσεις θα έπρεπε να έχουν διαβιβαστεί στις οικείες 
Δ/νσεις Αγροτικής Ανάπτυξης μέχρι 15.7.2003. 

ΚΕΦΑΛΑΙΟ θ' 

1. ΕΛΕΓΧΟΣ ΑΝΙΧΝΕΥΣΗΣ ΚΑΤΑΛΟΙΠΩΝ ΟΥΣΙΩΝ ΑΠΑ¬ 
ΓΟΡΕΥΜΕΝΩΝ ΔΥΝΑΜΕΙ ΤΗΣ ΟΔΗΓΙΑΣ 96/22/ΕΚ (Ε 125) 
ΚΑΙ ΟΔΗΓΙΑΣ 96/23/ΕΚ (Ε 125) 

Γίνεται έλεγχος της ανίχνευσης καταλοίπων ουσιών απα¬ 
γορευμένων δυνάμει της οδηγίας 96/22/ΕΚ (Ε 125) ή κατά¬ 
λοιπα ουσιών που επιτρέπονται μεν δυνάμει της εν λόγω 
οδηγίας αλλά χρησιμοποιήθηκαν παράνομα κατ' εφαρμογή 
των διατάξεωντης οδηγίας 96/23/ΕΚ (Ε 125) σε ζώο που ανή¬ 
κει στην αγέλη βοοειδών ενός κτηνοτρόφου. Επίσης γίνεται 
έλεγχος ανεύρεσης σε οποιαδήποτε μορφή στην εκμετάλ- 

λευση του κτηνοτρόφου απαγορευμένης ουσίας ή προϊό¬ 
ντος ή επιτρεπόμενης ουσίας ή προϊόντος δυνάμει της οδη¬ 
γίας 96/22/ΕΚ που κατέχονται όμως παράνομα. 

Ο έλεγχος αυτός γίνεται βάσει ειδικού Προγράμματος του 
Υπουργείου Γεωργίας το οποίο εκπονείται από την Δ/νση 
Κτηνιατρικής Δημόσιας Υγείας. Το πρόγραμμα αυτό υλοποι¬ 
είται με το Π.Δ. 259/98 ΦΕΚ 191/Α «Περί απαγορεύσεως της 
χρησιμοποιήσεως ορισμένων ουσιών με ορμονική ή θυρεο- 
στατική δράση και των β- ανταγωνιστικών ουσιών στη ζωική 
παραγωγή για κερδοσκοπικούς λόγους περί λήψεως μέτρων 
ελέγχου για ορισμένες ουσίες και τα κατάλοιπά τους σε ζώ- 
ντα ζώα και στα προϊόντα τους, σε συμμόρφωση προς τις 
οδηγίες 96/22/ΕΚ και 96/23/ΕΚτου Συμβουλίου και καταργή- 
σειςτωνΠ.Δ/των 678/1982 (142Α0 439/1987 (210Α) των απο¬ 
φάσεων 89/187/ΕΟΚ και 91/664/ΕΟΚ και περί τροποποιήσε- 
ωςτων Π.Δ/των 115/1990 (48Α) και 497/1989 (212 Α')». 

Η Γενική Δ/νση Κτηνιατρικής του Υπουργείου Γεωργίας με 
βάση το Π.Δ. 259/1998 Φ.Ε.Κ. 191/Α/1998 καθορίζειτο απα¬ 
ραίτητο ποσοστό δειγμάτων για την εφαρμογή των πιο πάνω 
ελέγχων. Ειδικότερα: 

I. Για τα βοοειδή ο κατώτατος αριθμός δειγμάτων πρέπει 
να ισούται τουλάχιστον προς το 0,4 % των βοοειδών που 
σφάζονται κατά το προηγούμενο έτος με κατανομή: 

- Ομάδα Α (απαγορευμένες ουσίες) 0,25%. 

- Ομάδα Β (επιτρεπόμενες ουσίες) 0,15%. 

II. Για τα αιγοπρόβατα ο αριθμός των ζώων που πρέπει να 
ελέγχονται κάθε χρόνο πρέπει να ισούται τουλάχιστον προς το 
0,05% των αιγοπροβάτων, ηλικίας άνω των τριών (3) ετών που 
σφάζονται κατά το προηγούμενο έτος, με την εξής κατανομή: 

- Ομάδα Α 0,01%. 

- Ομάδα Β 0,04%. 

ΚΕΦΑΛΑΙΟ Ι' 

1. ΕΦΑΡΜΟΓΗ ΚΑΙ ΕΛΕΓΧΟΣ ΤΩΝ ΚΩΔΙΚΩΝ ΟΡΘΗΣ ΓΕ¬ 
ΩΡΓΙΚΗΣ ΠΡΑ-ΚΤΙΚΗΣ (Κ.Ο.Γ.Π.). 

Η αίτηση ένταξης του δικαιούχου στο πρόγραμμα Εξισω- 
τικών Αποζημιώσεων συνοδεύεται από ένα καλλιεργητικό 
σχέδιο, στο οποίο ο παραγωγός περιγράφει ανάλογα με την 
παραγωγική κατεύθυνση της εκμετάλλευσής του, την γεω¬ 
γραφική και τοπογραφική της θέση, ποιες από τις δεσμεύ¬ 
σεις του Κ.Ο.Γ.Π. θα εφαρμόσει. 

Το καλλιεργητικό σχέδιο καθώς και τα παραστατικά αγο¬ 
ράς λιπασμάτων τηρούνται στην εκμετάλλευση σε φάκελο, 
ο οποίος τίθεται στη διάθεση του ελεγκτή κατά τον επιτόπιο 
έλεγχο. 

Στο 5% των δικαιούχων πραγματοποιείται επιτόπιος έλεγ¬ 
χος από τη Δ/νση Αγροτικής Ανάπτυξης για να διαπιστωθεί 
η τήρηση των δεσμεύσεών τους. 

Βλέπε συνημμένο Πρότυπο Καλλιεργητικού Σχεδίου 
(ΚΟΓΠ) και κεφάλαιο ΤΕΤΑΡΤΟ της αριθ.554/03 Κ.Υ.Α. 

ΚΕΦΑΛΑΙΟ Κ' 

ΚΥΡΩΣΕΙΣ 

Οι κυρώσεις καθορίζονται στο ΚΕΦΑΛΑΙΟ ΠΕΜΠΤΟ της 
Κ.Υ.Α. αριθμ.554/03 «Πρόγραμμα οικονομικών ενισχύσεων 
στις ορεινές και μειονεκτικές περιοχές 5ου έτους της περιό¬ 
δου 2000-2006, σε εκτέλεση του μέτρου 2.1 του Εγγράφου 
Προγραμματισμού Αγροτικής Ανάπτυξης 2000-2006». 

Στην παράγραφο 1 της προαναφερόμενης απόφασης δι¬ 
ευκρινίζονται τα ακόλουθα: 

1. Εκτάσεις. 

Όταν διαπιστωθεί ότι η πράγματι καθορισθείσα έκταση εί¬ 
ναι μεγαλύτερη της δηλωθείσας στην αίτηση της Εξισωτικής 
Αποζημίωσης για εκτάσεις, τότε το ποσό της ενίσχυσης θα 
υπολογίζεται βάσει της δηλωθείσας έκτασης και όχι της κα- 
θορισθείσας. 


Όταν διαπιστωθεί ότι η δηλωθείσα έκταση στην αίτηση ενί¬ 
σχυσης υπερβαίνει την καθορισθείσα έκταση, τότε το ποσό 
της ενίσχυσης υπολογίζεται βάσει της έκτασης που πράγ¬ 
ματι έχει καθορισθεί κατά τη διάρκεια του ελέγχου. 

Εν τούτοις, εκτός από περιπτώσεις ανωτέρας βίας, η 
πράγματι καθορισθείσα έκταση μειώνεται: 

- Κατά το διπλάσιο της διαπιοτωθείσας υπέρβασης όταν η 
εν λόγω υπέρβαση είναι μεγαλύτερη από 3% (ή τα 20 στρέμ¬ 
ματα) και δεν υπερβαίνει το 20%, το πολύ, της καθορισθεί- 
σας έκτασης. 

- Στην περίπτωση που η διαπιστωθείσα επιπλέον έκταση εί¬ 
ναι μεγαλύτερη από το 20% της καθορισθείσας έκτασης, 
δεν χορηγείται καμιά ενίσχυση σχετική με την έκταση. 

Στις περιπτώσεις ψευδούς δήλωσης που: 

α) οφείλονται σε σοβαρή αμέλεια, ο υποψήφιος δικαιού¬ 
χος απορρίπτεται από το πρόγραμμα της Εξισωτικής Απο¬ 
ζημίωσης για το συγκεκριμένο έτος, και 

β) γίνονται εσκεμμένα, ο υποψήφιος δικαιούχος απορρί¬ 
πτεται από κάθε μορφή ενίσχυσης για το συγκεκριμένο έτος 
και για το επόμενο έτος. 

2. Ζώα (Ζωικές Μονάδες). 

Εφαρμόζεται ανώτατο όριο ενίσχυσης μέχρι του αριθμού 
των πενήντα (50) ζωικών μονάδων οι οποίες αντιστοιχούν σε 
500 στρέμματα βοσκοτόπων. 

Όταν διαπιστωθεί ότι ο αριθμός ζώων που έχει δηλωθεί σε 
μια αίτηση χορήγησης ενίσχυσης υπερβαίνει εκείνον που 
έχει διαπιστωθεί κατά τη διάρκεια του ελέγχου το ποσό της 
ενίσχυσης υπολογίζεται βάσει του αριθμού των ζώων που 
έχουν διαπιστωθεί. 

Εκτός από περιπτώσεις ανωτέρας βίας, το μοναδιαίο πο¬ 
σό της ενίσχυσης μειώνεται: 

- κατά το ποσοστό που αντιστοιχεί στο πλεόνασμα, όταν 
αυτό δεν υπερβαίνει το 10% 

- κατά το διπλάσιο του ποσοστού εφόσον το διαπιστωθέν 
πλεόνασμα υπερβαίνει το 10% και είναι ίσο ή μικρότερο από 
το 20%. 

Στην περίπτωση που το διαπιστωθέν πλεόνασμα υπερβαί¬ 
νει κατά 20% τότε δεν χορηγείται καμιά ενίσχυση. 

Τα ποσοστά που αναφέρονται υπολογίζονται με βάση τον 
αιτηθέντα αριθμό. Στις περιπτώσεις ψευδούς δήλωσης που: 

α) οφείλονται σε σοβαρή αμέλεια, ο υποψήφιος δικαιού¬ 
χος απορρίπτεται από το πρόγραμμα της Εξισωτικής Απο¬ 
ζημίωσης για το συγκεκριμένο έτος, και 

β) γίνονται εσκεμμένα, ο υποψήφιος δικαιούχος απορρί¬ 
πτεται από κάθε μορφή ενίσχυσης για το συγκεκριμένο έτος 
και για το επόμενο έτος. 

Εφόσον ο παραγωγός δεν κατέστη δυνατόν να εκπληρώ¬ 
σει την υποχρέωση του σχετικά με την υποχρεωτική κατοχή 
των ζώων, λόγω ανωτέρας βίας, το δικαίωμα πριμοδότησης 
διατηρείται για τον αριθμό των ζώων που ήταν πράγματι επι¬ 
λέξιμα κατά τη στιγμή που προέκυψαν λόγοι ανωτέρας βίας. 

Σε καμία περίπτωση, δεν χορηγούνται πριμοδοτήσεις για 
αριθμό ζώων μεγαλύτερο από τον αναγραφόμενο στην αί¬ 
τηση ενίσχυσης. 

ΚΕΦΑΛΑΙΟ Μ' 

Οι δικαιούχοι, το ύψος ενίσχυσης, περιορισμοί ενισχύσε¬ 
ων, κυρώσεις, τρόπος πληρωμής καθορίζονται στην Κ.Υ.Α. 
554/03 και σε σχετική ΕΓΚΥΚΛΙΟ(Δικαιολογητικά πληρω¬ 
μής, έλεγχοι) του ΟΠΕΚΕΠΕ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 11 Νοεμβρίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




